Clyde spilte tidligere i Glasgow på Barrowfield Park, fra grunnleggelsen i 1877 og til 1898, og deretter på Shawfield Stadium fra 1898 inntil de ble kastet ut i 1986. Clyde delte Firhill med sine bitre rivaler Partick Thistle fra 1986 til 1991, og deretter Douglas Park med Hamilton Academical, inntil deres nye stadion, Broadwood, stod ferdig i 1994. Flyttingen til Broadwood, 16 kilometer utenfor Glasgow, betydde at klubben ville miste noen supportere pga. avstanden, men de håpet samtidig at de ville få nye supportere i byen Cumbernauld.